মিয়ানমারে সংঘর্ষ: আরও ১৩ বিজিপি সদস্য বাংলাদেশে
মিয়ানমারের রাখাইন রাজ্যে জান্তা সরকার ও আরাকান আর্মির মধ্যে চলমান সংঘর্ষের মধ্যে গতকাল রাতে মিয়ানমার বর্ডার গার্ড পুলিশের (বিজিপি) আরও ১৩ সদস্য বাংলাদেশে আশ্রয় নিয়েছে।
আজ শুক্রবার সকালে বর্ডার গার্ড বাংলাদেশের (বিজিবি) জনসংযোগ কর্মকর্তা শরিফুল ইসলাম দ্য ডেইলি স্টারকে জানান, বিজিপি সদস্যরা নাফে বাংলাদেশ কোস্টগার্ড কর্মকর্তাদের কাছে আত্মসমর্পণ করেন। পরে তাদের বিজিবি কর্মকর্তাদের কাছে হস্তান্তর করা হয়।
তিনি জানান, বর্তমানে ২৭৪ বিজিপি সদস্য বিজিবির হেফাজতে রয়েছে।
১৫ ফেব্রুয়ারি বাংলাদেশে প্রবেশ করা ৩০২ জন বিজিপি কর্মকর্তা ও তাদের পরিবারের চারজন সদস্য, দুই সেনা সদস্য, ১৮ জন ইমিগ্রেশন সদস্য ও চার বেসামরিক নাগরিকসহ ৩৩০ জন মিয়ানমারের নাগরিককে নিজ দেশে ফেরত পাঠানো হয়।
গত ৫ ফেব্রুয়ারি বান্দরবানের ঘুমধুমে মিয়ানমার থেকে ছোড়া মর্টার শেলে এক বাংলাদেশি নারী ও এক রোহিঙ্গা নিহত হন।

মিয়ানমারের রাখাইন রাজ্যে জান্তা সরকার ও আরাকান আর্মির মধ্যে চলমান সংঘর্ষের মধ্যে গতকাল রাতে মিয়ানমার বর্ডার গার্ড পুলিশের (বিজিপি) আরও ১৩ সদস্য বাংলাদেশে আশ্রয় নিয়েছে।